CELEX: 32021D2321
Language: da
Date: 2021-12-10 00:00:00
Title: Den Europæiske Centralbanks afgørelse (EU) 2021/2321 af 10. december 2021 om delegation af afgørelser om udstedelse af passérsedler i Unionen til ansøgere, der er omfattet af Den Europæiske Centralbanks myndighed (ECB/2021/55)

29.12.2021   
               
               
                  DA
               
               
                  Den Europæiske Unions Tidende
               
               
                  L 467/1
               
            
         DEN EUROPÆISKE CENTRALBANKS AFGØRELSE (EU) 2021/2321
         af 10. december 2021
         om delegation af afgørelser om udstedelse af passérsedler i Unionen til ansøgere, der er omfattet af Den Europæiske Centralbanks myndighed (ECB/2021/55)
         FORMANDEN FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til Protokol nr. 7 vedrørende den europæiske unions privilegier og immuniteter, særlig artikel 6, og
         ud fra følgende betragtninger:
         
                     (1)
                  
                  
                     Den Europæiske Centralbank (ECB) godkender udstedelsen af EU-passérsedler til ansatte i ECB, korttidsansatte i ECB og disses familiemedlemmer. EU-passérsedlerne bør anerkendes af medlemsstaterne som gyldig rejselegitimation.
                  
               
                     (2)
                  
                  
                     Beføjelsen til at udstede EU-passérsedler er tillagt formændene for de respektive EU-institutioner, hvilket i ECB's tilfælde betyder, at formanden for ECB har denne beføjelse.
                  
               
                     (3)
                  
                  
                     Rådets forordning (EU) nr. 1417/2013 (1) fastsætter en fælles form for udstedelsen af EU-passérsedler. EU-passérsedler har siden 2015 været udstedt som e-rejsedokumenter i henhold til en centraliseret procedure, hvor Kommissionen har fungeret som et centralt punkt for andre EU-institutioner i overensstemmelse med serviceaftaler, der gennemfører Unionens ordning med passérsedler.
                  
               
                     (4)
                  
                  
                     Som følge af mængden af anmodninger om udstedelse af passérsedler til ansatte i ECB, korttidsansatte i ECB og disses familiemedlemmer bør beføjelsen til at udstede dem delegeres til Chief Services Officer med mulighed for at videredelegere den til ECB's operationelle niveau —
                  
               VEDTAGET DENNE AFGØRELSE:
         
            Artikel 1
            Definitioner
            I denne afgørelse forstås ved:
            
                        1)
                     
                     
                        »EU-passérseddel«: en gyldig rejselegitimation som omhandlet i artikel 6 i Protokol nr. 7 vedrørende den europæiske unions privilegier og immuniteter
                     
                  
                        2)
                     
                     
                        »ECB-ansøger«: a) en ansat i ECB som defineret i artikel 1 i ansættelsesvilkårene for ansatte i ECB, b) en korttidsansat i ECB som defineret i artikel 1 i ansættelsesvilkårene for korttidsansatte, og c) et familiemedlem til en sådan ansat eller korttidsansat.
                     
                  
         
            Artikel 2
            Delegation og videredelegation
            
               1.   Formanden delegerer herved beføjelsen til at udstede EU-passérsedler til ECB-ansøgere til Chief Services Officer (CSO).
            
            
               2.   Formanden giver herved CSO beføjelse til at videredelegere beføjelsen til at udstede EU-passérsedler til Generaldirektoratet for Virksomhedsservice og, hvis vedkommende ikke er tilgængelig, til Direktoratet for Administration.
            
            
               3.   En afgørelse om at udstede en EU-passérseddel til en ECB-ansøger må kun vedtages på delegeret eller videredelegeret grundlag, såfremt kriterierne herfor, som fastsat i artikel 3, er opfyldt.
            
            
               4.   Generaldirektoratet for Virksomhedsservice informerer en gang årligt formanden om, hvilke afgørelser der er vedtaget på delegeret grundlag, som omhandlet i denne artikel.
            
         
         
            Artikel 3
            Kriterier for vedtagelse af EU-passérsedler på delegeret eller videredelegeret grundlag
            
               1.   En afgørelse om udstedelse af en EU-passérseddel til en ECB-ansøger træffes kun på delegeret eller videredelegeret grundlag, hvis udstedelsen af EU-passérsedlen er begrundet i et hensyn til tjenesten af forretningsmæssige årsager, navnlig hyppig rejsevirksomhed, en regelmæssig arbejdsplads uden for Frankfurt am Main eller i tilfælde af ekstern mobilitet.
            
            
               2.   Udstedelsen af en EU-passérseddel til et familiemedlem til en ansat i ECB eller en korttidsansat i ECB er kun muligt under ekstraordinære omstændigheder og udelukkende hvis det er i Unionens interesse. I tilfælde af et langvarigt ophold uden for Unionen, herunder langvarig udstationering, tildeles EU-passérsedlen med det ene formål at sikre, at tjenesten kan udføres på en sikker og korrekt måde, når ekstraordinære omstændigheder og den manglende mulighed for at anvende nationalt pas eller rejselegitimation begrunder det, navnlig hvis det kræves i forbindelse med rejse, behørig underretning og residens i et tredjeland. Gyldighedsperioden for en EU-passérseddel, som indehaves af et familiemedlem, må aldrig overstige gyldighedsperioden for den EU-passérseddel, som indehaves af den ansatte eller den korttidsansatte.
            
         
         
            Artikel 4
            Ikrafttrædelse
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 10. december 2021.
            
               Christine LAGARDE
               
                  Formand for ECB
               
            
         
         
            (1)  Rådets forordning (EU) nr. 1417/2013 af 17. december 2013 om fastsættelse af formen på de passérsedler, som udstedes af Den Europæiske Union (EUT L 353 af 28.12.2013, s. 26).